แพลตฟอร์มไครเมีย

แพลตฟอร์มไครเมีย (; ) เป็นความคิดริเริ่มทางการทูตของยูเครนและวอลอดือมือร์ แซแลนสกึย ประธานาธิบดียูเครน แพลตฟอร์มได้รับการออกแบบให้เป็นกลไกความร่วมมือระดับนานาชาติเพื่อฟื้นฟูความสัมพันธ์รัสเซีย–ยูเครนผ่านการย้อนกลับการผนวกไครเมียโดยสหพันธรัฐรัสเซีย พ.ศ. 2557 นอกจากนี้ การปกป้องสิทธิมนุษยชนของชนกลุ่มตาตาร์ไครเมีย ความเสื่อมโทรมของสิ่งแวดล้อม และการกีดกันทางการค้าในบริเวณทะเลดำและทะเลอะซอฟ ก็เป็นประเด็นที่หารือกันในที่ประชุมสุดยอดครั้งนั้นเช่นกัน การประชุมสุดยอดครั้งแรกของแพลตฟอร์มเกิดขึ้นเมื่อวันที่ 23 สิงหาคม พ.ศ. 2564 ช่วงก่อนวันครบรอบ 30 ปีแห่งการเป็นเอกราชของยูเครน

การกำเนิดและการส่งเสริม 
แผนการสำหรับเหตุการณ์เช่นนั้นได้รับการประกาศโดยกระทรวงการผนวกดินแดนที่ถูกยึดครองชั่วคราว และในการประชุมสมัชชาใหญ่แห่งสหประชาชาติครั้งที่ 75 ในเดือนกันยายน พ.ศ. 2563 การกล่าวถึงการริเริ่มโครงการแพลตฟอร์มไครเมียครั้งแรกปรากฏขึ้นในเดือนพฤศจิกายน พ.ศ. 2563 เมื่อแอมีแน จาปารอวา รัฐมนตรีช่วยว่าการกระทรวงการต่างประเทศคนที่หนึ่ง นำเสนอโครงการต่อเอกอัครราชทูตของประเทศสมาชิกสหภาพยุโรปและหารือเกี่ยวกับแง่มุมเชิงปฏิบัติในการที่จะให้สหภาพยุโรปเข้ามามีส่วนร่วมในกิจกรรมต่าง ๆ ของโครงการ หลังจากนั้นทางการยูเครนได้ดำเนินการรณรงค์เพื่อให้ประเทศตะวันตกมีส่วนร่วมในแพลตฟอร์มมากขึ้น เมื่อวันที่ 26 กุมภาพันธ์ พ.ศ. 2564 ประธานาธิบดีแซแลนสกึยได้ลงนามในรัฐกฤษฎีกา "ว่าด้วยมาตรการเพื่อขับไล่การยึดครองและการรวมตัวใหม่ของดินแดนที่ถูกยึดครองชั่วคราวแห่งสาธารณรัฐปกครองตนเองไครเมียและนครเซวัสโตปอล" นำมาซึ่งการตัดสินใจก่อตั้งคณะกรรมการจัดงานเพื่อเตรียมการและจัดแพลตฟอร์มไครเมีย ประธานคณะกรรมการจัดงานเพื่อการเตรียมการประชุมสุดยอดของแพลตฟอร์มไครเมียคือ ดมือตรอ กูแลบา รัฐมนตรีว่าการกระทรวงการต่างประเทศของประเทศยูเครน แพลตฟอร์มเป็นที่คาดหวังว่าจะได้รับการนำเสนอในสมัชชารัฐสภาแห่งสภายุโรปด้วย

หัวข้อการเจรจาและรูปแบบการทำงาน 
ดมือตรอ กูแลบา รัฐมนตรีว่าการกระทรวงการต่างประเทศ ได้ชี้แจงถึงประเด็นสำคัญ 5 ประการในเวทีการเจรจาของแพลตฟอร์มไครเมีย ประการแรก คือความมั่นคง ซึ่งรวมถึงอิสรภาพในการกำหนดทิศทาง ประการที่สอง คือรับประกันประสิทธิภาพของการคว่ำบาตรต่อประเทศที่รุกราน ประการที่สาม คือการคุ้มครองสิทธิมนุษยชนและกฎหมายด้านมนุษยธรรมระหว่างประเทศ ประการที่สี่ คือการคุ้มครองทางการศึกษา วัฒนธรรม และสิทธิในการนับถือศาสนา ประการที่ห้า คือการพิชิตผลกระทบด้านลบจากการยึดครองไครเมียชั่วคราวต่อเศรษฐกิจและสิ่งแวดล้อม การเจรจาจะดำเนินการในประเด็นสำคัญ 5 ประการ คือ

 นโยบายการไม่รับรองความพยายามการผนวกไครเมียโดยรัสเซีย
 การขยายและเสริมสร้างการคว่ำบาตรระหว่างประเทศต่อรัสเซีย
 ความมั่นคงระหว่างประเทศ
 สิทธิมนุษยชน
 ผลกระทบของการยึดครองต่อเศรษฐกิจและสิ่งแวดล้อม

นอกจากนี้ นักโทษการเมืองไครเมียบนคาบสมุทรที่ถูกยึดครองจะเป็นประเด็นที่ได้รับพิจารณาเป็นพิเศษ

หลังจากการประชุมสุดยอด กิจกรรมต่าง ๆ ของแพลตฟอร์มไครเมียจะยังไม่สิ้นสุดลงเพียงเท่านั้น แต่มีการวางแผนการทำงานสี่รูปแบบ คือ ประธานาธิบดี รัฐมนตรีว่าการกระทรวงการต่างประเทศ รัฐมนตรีช่วย และผู้เชี่ยวชาญ ส่วนในระดับระหว่างรัฐบาลจะดำเนินการในรูปแบบของการปรึกษาหารือของรัฐมนตรีว่าการกระทรวงการต่างประเทศต่าง ๆ การประชุมประสานงานของคณะทำงานเฉพาะทางในประเด็นสำคัญ และการประชุมต่าง ๆ โดยเฉพาะอย่างยิ่ง ความเป็นไปได้ที่จะจัดการประชุมประจำปีที่จะมุ่งเน้นให้กับการรักษาความปลอดภัยของภูมิภาคทะเลดำและที่อื่น ๆ

สมาคมรัฐสภาระหว่างฝ่ายแพลตฟอร์มไครเมีย (อันประกอบไปด้วยรุสเตม อูเมรอฟ, มุสตาฟา เจมีเลฟ, อาฮ์เตม ชีย์กอซ, แยลือซาแวตา ยัสกอ และวาดึม ฮาลัยชุก) ได้รับการก่อตั้งขึ้นในรัฐสภายูเครน และกำลังร่างรัฐบัญญัติต่าง ๆ ว่าด้วยคาบสมุทร [ไครเมีย] ที่ถูกผนวกรวมเป็นการชั่วคราว

ในเดือนมิถุนายน ได้มีการนำเสนอเครือข่ายผู้เชี่ยวชาญของแพลตฟอร์มไครเมียที่ศูนย์ข่าวของศูนย์สื่อวิกฤตยูเครน ตัวแทนของกลุ่มสิทธิมนุษยชนไครเมีย ปริซึมยูเครน และศูนย์สอบสวนทางข่าวสารได้เข้าร่วมงาน การประชุมก่อตั้งของเครือข่ายผู้เชี่ยวชาญของแพลตฟอร์มไครเมีย พร้อมการเข้าร่วมจากผู้แทนกระทรวงการต่างประเทศต่าง ๆ สถานทูตต่าง ๆ ผู้เชี่ยวชาญทั้งในประเทศและระหว่างประเทศ เกิดขึ้น ณ วันที่ 6 สิงหาคม ในกรุงเคียฟ

นอกจากนี้ แพลตฟอร์มไครเมียยังคาดว่าจะเป็นตัวแทนในสมัชชารัฐสภาแห่งสภายุโรป

แพลตฟอร์มดังกล่าวจะยังคงดำเนินงานเรื่อยไปจนกว่าคาบสมุทรจะกลับสู่การควบคุมของยูเครน

ผู้เข้าร่วม 

ผู้นำต่างประเทศได้รับเชิญให้เข้าร่วมงานเฉลิมฉลองครบรอบ 30 ปีและการประชุมสุดยอด ซึ่งรวมทั้งผู้นำของสหรัฐ กรีซ และลิทัวเนีย ส่วนประเทศตุรกี สหรัฐ แคนาดา สหราชอาณาจักร และมอลโดวา เป็นประเทศกลุ่มแรกที่ประกาศแผนการส่งผู้แทนเข้าร่วมการประชุมสุดยอด นอกจากนี้ อิสราเอลได้รับเชิญให้เข้าร่วมการประชุมด้วย

สำหรับรัสเซีย ก่อนหน้านี้กระทรวงการต่างประเทศได้อนุญาตการมีส่วนร่วมในแพลตฟอร์มไครเมีย โดยมีข้อแม้ว่า "หากโครงการนี้วางแผนที่จะหารือถึงการจ่ายน้ำและกระแสไฟฟ้าคืนสู่ไครเมีย โดยยกเลิกการปิดล้อมการค้าขายและการคมนาคมของรัฐบาลยูเครนในคาบสมุทร" ด้านยูเครนปฏิเสธความเป็นไปได้ดังกล่าว ภายหลังรัสเซียกล่าวว่าความพยายามในการยึดไครเมียคืนของรัฐบาลยูเครนนั้น "เป็นไปโดยมิชอบ" และการเข้าร่วมการประชุมริเริ่มของยูเครนโดยประเทศและองค์การใด ๆ ถือว่าเป็น "การรุกล้ำบูรณภาพทางดินแดนของรัสเซียโดยตรง"

รัสเซียยังพยายามบ่อนทำลายความน่าเชื่อถือของแพลตฟอร์มและป้องกันไม่ให้รัฐอื่นเข้าร่วมด้วยการกรรโชกและการข่มขู่ ด้วยเหตุนี้ รายชื่อผู้ได้รับเชิญให้เข้าร่วมการประชุมสุดยอดจึงต้องเก็บเป็นความลับ

ด้วยเหตุการณ์ทั้งหมดดังกล่าวนี้ ตัวแทนจากทั้งหมด 47 ประเทศและองค์การ จะเข้าร่วมการประชุมสุดยอดในวันที่ 23 สิงหาคม

สหรัฐได้ส่งผู้แทนจากคณะรัฐมนตรี การนี้ได้ประกาศโดยจอร์จ เคนต์ อุปทูตสหรัฐประจำประเทศยูเครน รัฐมนตรีช่วยว่าการกระทรวงการต่างประเทศด้านกิจการยุโรปและยูเรเชีย ในการให้สัมภาษณ์แก่สถานีเรดีโอลิเบอร์ตี (Radio Liberty)

หลังจากการประชุมสุดยอด ประธานาธิบดีแซแลนสกึยได้มอบเครื่องอิสริยาภรณ์ของเจ้าชายยาโรสลาฟผู้รอบรู้ให้แก่ผู้นำประเทศและรัฐบาลจำนวน 11 คน

รายนามผู้เข้าร่วม

ประเทศสมาชิกกลุ่ม 7 
  - จอร์จ ฟิวรีย์ ประธานวุฒิสภา 
  - ฌ็อง-อีฟว์ เลอ ดรีย็อง รัฐมนตรีว่าการกระทรวงการต่างประเทศ 
  - เพเทอร์ อัลท์ไมเออร์ รัฐมนตรีว่าการกระทรวงเศรษฐกิจและพลังงาน
  - เบเนเดตโต เดลลา เวโดวา รัฐมนตรีว่าการกระทรวงการต่างประเทศ
  - คูไร ทากาชิ เอกอัครราชทูต
  - เวนดี มอร์ตัน รัฐมนตรีฝ่ายการยุโรปและอเมริกา 
  - เจนนิเฟอร์ แกรนโฮล์ม รัฐมนตรีว่าการกระทรวงพลังงาน

ประเทศอื่น ๆ 
  - เอกิลส์ เลวิตส์ ประธานาธิบดี
  - กิตานัส เนาเซดา ประธานาธิบดี
  - เกร์สตี กัลยูไลด์ ประธานาธิบดี
  - อันด์แชย์ ดูดา ประธานาธิบดี
  - เอดูอาร์ด เฮเกร์ นายกรัฐมนตรี
  - ยาโนช อาแดร์ ประธานาธิบดี
  - มายา ซันดู ประธานาธิบดี
  - โบรุต ปาฮอร์ ประธานาธิบดี
  - เซาลี นีนิสเตอ ประธานาธิบดี
  - บอกดัน อาวูเรสกู รัฐมนตรีว่าการกระทรวงการต่างประเทศ
  - ฟลอริน กึตซู นายกรัฐมนตรี
  - อีรากลี ฆารีบัชวีลี นายกรัฐมนตรี
  - อันเดรย์ เปลงกอวิช นายกรัฐมนตรี
  - สเตฟัน เลอเวน นายกรัฐมนตรี
  - อันเดรอัส เอบี ประธานสภาแห่งชาติ
  - มิโลช วิสตร์ชิล ประธานวุฒิสภา
  - เมฟลึท ชาวูโชลู รัฐมนตรีว่าการกระทรวงการต่างประเทศ
  - ฆวน กอนซาเลซ-บาร์บา เปรา เลขาธิการฝ่ายกิจการสหภาพยุโรป
  - ซอฟี วีลแม็ส รัฐมนตรีว่าการกระทรวงการต่างประเทศ
  - ฌ็อง อัสเซิลโบร์น รัฐมนตรีว่าการกระทรวงการต่างประเทศ 
  - อเล็คซันเดอร์ ชัลเลินแบร์ค รัฐมนตรีว่าการกระทรวงการต่างประเทศ
  - โตม เดอ เบรยน์ รัฐมนตรีว่าการกระทรวงการค้าและการพัฒนา
  - ไซมอน โคฟนีย์ รัฐมนตรีว่าการกระทรวงการต่างประเทศ 
 
  - สแวตลัน สตอแอฟ รัฐมนตรีว่าการกระทรวงการต่างประเทศ 
  - จอร์จ ราดูลอวิช รัฐมนตรีว่าการกระทรวงการต่างประเทศ
  - บูยาร์ ออสมานี รัฐมนตรีว่าการกระทรวงการต่างประเทศ
  - ฌูเวา โกมึช กราวีญู รัฐมนตรีว่าการกระทรวงการต่างประเทศ
  - Audun Halvorsen รัฐมนตรีว่าการกระทรวงการต่างประเทศ 
  - Si'alei van Toor เอกอัครราชทูต
  - ก็อดวิน มอนตานาโร เอกอัครราชทูต
  - บรูซ เอดเวิดส์ เอกอัครราชทูต
  - หลุยส์ เทเลมาคัส เอกอัครราชทูต
  - วาซีลีโอส บอร์โนวัส เอกอัครราชทูต
  - Eidun Atlason เอกอัครราชทูต
  - Olta Xhaçka รัฐมนตรีว่าการกระทรวงการต่างประเทศ
 
  - Mircea Geoană รองเลขาธิการ
  (คณะมนตรียุโรป) - ชาร์ล มีแชล ประธานาธิบดี
  (คณะกรรมาธิการยุโรป) - วัลดิส โดมโบรฟสกิส รองประธาน
 สภายุโรป - Marija Pejčinović Burić เลขาธิการ
 องค์การกวามเพื่อประชาธิปไตยและการพัฒนาทางเศรษฐกิจ - อัลทัย แอแฟนดีเยฟ เลขาธิการ

สำนักงานของแพลตฟอร์มไครเมีย 

ในวันประชุมสุดยอด ผู้เข้าร่วมได้เปิดสำนักงานใหญ่ของแพลตฟอร์มไครเมียซึ่งตั้งอยู่ที่เลขที่ 2 ถนนลึปสกา ในกรุงเคียฟ ภาระงานส่วนหนึ่งของสำนักงานคือการเฝ้าระวังสถานการณ์เกี่ยวกับสิทธิมนุษยชน เศรษฐกิจและสิ่งแวดล้อม มรดกทางวัฒนธรรม และอื่น ๆ ในคาบสมุทรตลอดเวลา เพื่อสนับสนุนยุทธศาสตร์การขับไล่การครอบครองและการผนวกรวมใหม่ของไครเมีย ตลอดจนชี้แจงและสื่อสารกับประชาชนชาวยูเครนจากไครเมียที่มีคู่ครองต่างชาติ เป็นต้น หัวหน้าของสำนักงานคือ อันตอน กอรือแนวึช ผู้แทนถาวรประธานาธิบดียูเครนประจำสาธารณรัฐปกครองตนเองไครเมีย

มีการวางแผนที่จะเปิดสำนักงานของแพลตฟอร์มไครเมียเพิ่มเติมในประเทศอื่น ๆ ที่เป็นประเทศผู้ลงนามในคำประกาศ

อ้างอิง 

ประเทศยูเครนในปี พ.ศ. 2564
การผนวกไครเมียโดยสหพันธรัฐรัสเซีย